Dunavecse Város Önkormányzatának Képviselő-testülete

170-7/2026.

JEGYZŐKÖNYV

Készült a képviselő-testület 2026. március 31-én /15,00-15,40/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika, Dér Gabriella, Molnár Gyula és Sándor Zsombor képviselők (7 fő)
Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető, Tóth József a bizottság tagja, Gugyella Mariann óvodaigazgató (Százszorszép Óvoda), dr. Pándi Ottó intézményvezető főorvos (dr. Kolozs Gergely Kistérségi Egészségügyi Központ), Aranyi Ágota intézményvezető (Vikár Béla Könyvtár), Horváth-Gallai Eszter igazgató (Vikár Béla Művelődési Ház) 
Jegyzőkönyvvezető: Marticsné Molnár Szilvia

Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Aranyi János Gábor és Dallos Erika képviselők hitelesítik. Javaslom, hogy a meghívóban szereplő napirendi pontokat tárgyalja meg a testület.
Polgármester úr megkérdezi a képviselő-testület tagjaitól, hogy ki ért egyet a napirendi pontokkal és a kiegészítéssel?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

81/2026. (III. 31.) normatív
Napirend elfogadása











H a t á r o z a t a     

1.) Jelentés a lejárt határidejű határozatok végrehajtásáról, a tett intézkedésekről, tájékoztató a két ülés közötti jelentősebb eseményekről

2.) Bizottságok beszámolója a 2025. évi tevékenységéről   

3.) Térítési díjakról szóló rendelet módosításához való hozzájárulás
4.) Helyi Választási Bizottság tagjainak megválasztása

5.) Közterület elnevezése (MZ Precast Kft kérelme)

6.) Döntés árajánlatok beérkezéséről (játszótéri játékok)

7.) Konyhai eszközök díjtételének módosítása

8.) Dunavecse 1399/16 hrsz ingatlannal kapcsolatos döntés
9.) Döntés óvodai támogatás elfogadásáról

                        10.)  Gördülő fejlesztési terv véleményezésének kérése

                        11.)  Intézmények belső ellenőrzési tervének elfogadása

                        12.)  Szakrendelő alapító okiratának módosítása

A napirendi pontok elfogadása után megkezdődött azok tárgyalása.
1./ Napirend:
     Jelentés a lejárt határidejű határozatok végrehajtásáról, a tett
     intézkedésekről, tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr

A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:

-A földvásárlásról döntöttünk a múlt ülésen, illetve arról, hogy szakértői kirendelést kell kezdeményeznünk. Ez megtörtént, megkaptuk a végzést a kormányhivataltól, kijelölésre került a szakértő. 
-A mai napon Szabadszálláson vettem részt egyeztetésen, a téma az M200 autópálya volt. Januárban tartottunk lakossági fórumot a telepítési tanulmányterv elfogadása miatt. Akkor ott volt egy dátum, aki azt jelentette, hogy 4 hónapon belül az új HÉSZ-t el kell fogadni. Ami hamarosan lejár, de mivel áttervezésre kerül az M200 autópálya, miután az új nyomvonalat jóváhagyjuk, ugyanúgy be kell rakni. Magyarán ahogy az új terv elkészül, ugyanezt a folyamatot el kell indítanunk, a HÉSZ-be beilleszteni a nyomvonalat és a hozzákapcsolódó egyéb egyeztetéseket meg kell tenni. A nyomvonal nem változott, de a koronaszélesség változik. Túlméretezett gépjárművek tengelymérésére ki fognak alakítani egy állomást, ami szintén Dunavecse közigazgatási területén lesz. Egy év múlva fognak elkezdődni a kisajátítási eljárások, ez nem teljesen új terv csak tervmódosítás, így a környezetvédelmi engedélyt nem kell teljesen újra kérni. 
-Kiskőrösön vettünk részt az Agrárexpón, ahol elhangzott, hogy a sokak által beadott Magyar Falu Programos pályázat nem fog mostanában döntést kapni, mivel a választásokig nem fognak pályázatot elbírálni. 
- Ballószögön vettem részt polgármesteri fórumon, ahol Dukai Miklós államtitkár úr is tájékoztatót tartott, elmondta, hogy lezárultak az önkormányzatok átalakításával, problémáival kapcsolatos tervek. Kaptunk pár rövid információt, hogy mi várható ezzel kapcsolatban.
-Megjelent a Bács-Kiskun Vármegye Szíve-java könyv, amelynek a kiadásában részt vettünk. Nagy öröm, hogy a könyvben lévő első kép dunavecsei. 

-Rendőrségi fórum volt itt ebben a helyiségben. Abban maradtunk, hogy negyedévente lesz megtartva. Kapitány úr egy-két napja járt nálam, a Kmb-s csoport működésével kapcsolatban születtek anomáliák, amiket meg kellett beszélnie. Konkrétan a hivatal udvarán lévő rendőrautó parkolását is érintettük.
-Kecskeméten vettem részt egy pályázattal kapcsolatos megbeszélésen, a célja az volt, hogy egy beadott pályázatunk támogatói döntését ünnepélyes keretek között aláírjuk. Örömmel tájékoztatok mindenkit, hogy hivatalos a szakrendelő eszközfejlesztése és kisebb mértékű felújítását célzó pályázat. 

- Márciusban közmeghallgatást tartottunk.

- Dabason vettem részt a Zarándokút Önkormányzati Társulásnak az ülésén, az idei évi tervekről volt szó. Elvi döntés született arról, hogy az eddigi pályázati rendszer átalakul és intézmények részére is lehessen pályázatot beadni olyan céllal, hogy a Zarándokút egyes területeit látogathassák. Ősszel lesz ezzel kapcsolatos kiírás, hogy a jövő évi osztálykirándulásoknál lehessen ezt hasznosítani. 
-Kistérségi ülésen részt vettem, napirendi pontban is szerepel a térítési díj módosításához történő hozzájárulás. 

- Március Idusa rendezvénysorozat nagyon jól sikerült, több érdekes és jó előadás volt, az ünnepség méltó módon került megrendezésre. Nagyon köszönöm mindenkinek, aki munkát, szabadidőt áldozott a programokra. 

-A TOP Plusz Humánerőforrásos pályázat első előadása megtörtént egészségfejlesztési témában. Ezúton szeretném a segítséget kérni, mivel első alkalommal kevesen voltunk. Elsősorban várjuk a hölgyeket, a nyugdíjasokat és a hátrányos helyzetűeket, hogy ezeken a rendezvényeken vegyenek részt, hiszen ők tartoznak a célcsoportba. 
Kochné Vadászi Borbála alpolgármester 

A bölcsőde kiértékelése megtörtént?

Vörös Sándor polgármester úr

A kiértékelése folyamatban van, vannak benne olyan nevek, akik a közvéleménykutatásban nem a legjobb fényben vannak feltüntetve. Ezt ki fogjuk vizsgálni.
Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 
2./ Napirend:
      Bizottságok beszámolója a 2025. évi tevékenységéről   

      Előterjesztő: Vörös Sándor polgármester

      Előterjesztésért felelős: Marticsné Molnár Szilvia igazgatási ügyintéző
      Témafelelős: Molnár Gyula képviselő
      Tárgyalja: P.Ü.H.V. Bizottság

Vörös Sándor polgármester úr
Felkérem a Bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke

Az előterjesztés tartalmazza a bizottsági feladatokat, valamint az elmúlt évben hány ülést tartott a bizottság. Köszönöm a beszámoló összeállítását. A bizottság javasolja annak elfogadását.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a Pénzügyi, Ügyrendi, Humán és Városgazdálkodási Bizottság beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

82/2026. (III. 31.)
Bizottság beszámolója a 2025. évi

tevékenységéről

(P.Ü.H.V. Bizottság)




    





H a t á r o z a t a

1./ Dunavecse Város Önkormányzata Képviselő-testülete úgy határoz, hogy a Pénzügyi, Ügyrendi, Humán és Városgazdálkodási Bizottság 2025. évi tevékenységéről készült beszámolót elfogadja.  

2./ Ezen határozatról értesül:

- Molnár Gyula képviselő, a P.Ü.H.V. Bizottság elnöke

3./ Napirend:
     Térítési díjakról szóló rendelet módosításához való hozzájárulás
     Előterjesztésért felelős: Nagy Erzsébet jegyző
     Témafelelős: Molnár Gyula képviselő
     Tárgyalja: P.Ü.H.V. Bizottság

Vörös Sándor polgármester úr

Felkérem a napirend témafelelősét, hogy ismertesse a napirendet.

Molnár Gyula képviselő, a P.Ü.H.V. Bizottság elnöke

Kunszentmiklós Város Önkormányzat Képviselő-testületének a gyermekjóléti és a személyes  gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 25/2017. (VI.16.) önkormányzati rendelet módosítása szükséges. A bizottság javasolja a határozati javaslat elfogadását.

Vörös Sándor polgármester úr
Megkérdezem a bizottság tagjaitól, hogy ki ért egyet a térítési díjakról szóló rendelet módosításához való hozzájárulás, illetve határozat javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

83/2026. (III. 31.)
A gyermekjóléti és a személyes

gondoskodást nyújtó szociális

ellátásokról, azok igénybevételéről,

valamint a fizetendő térítési díjakról szóló

rendeletmódosításhoz hozzájárulás










    H a t á r o z a t a










       



1./ Dunavecse Város Önkormányzata Képviselő-testülete úgy rendelkezik, hogy Kunszentmiklós Város Önkormányzat Képviselő-testületének a gyermekjóléti és a személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról szóló 25/2017. (VI.16.) önkormányzati rendelet módosításához hozzájárul az előterjesztésben foglaltak szerint.

2./ Az előterjesztés a határozat elidegeníthetetlen részét képezi. 

3./ Ezen határozatról értesül:

- Kunszentmiklós Város Önkormányzata 6090 Kunszentmiklós, Kálvin tér 12. (értesül: azonnal)

- KESZI Kunszentmiklós, Felsőszenttamás 8. (értesül: azonnal)

- Nagy Erzsébet jegyző

4.) Napirend

      Helyi Választási Bizottság tagjainak megválasztása

      Előterjesztő: Nagy Erzsébet jegyző

      Előterjesztésért felelős: Nagy Erzsébet jegyző

      Témafelelős: Molnár Gyula képviselő

      Tárgyalja: P.Ü.H.V. Bizottság

Vörös Sándor polgármester úr

Felkérem a napirend témafelelősét, hogy mondja el a bizottság javaslatát.
Molnár Gyula képviselő, a P.Ü.H.V. Bizottság elnöke
A bizottság megtárgyalta az előterjesztést és javasolja elfogadni a Helyi Választási Bizottság tagjainak megválasztásáról szóló határozati javaslatot.
Vörös Sándor polgármester úr
Megkérdezem a képviselő-testület tagjaitól, hogy van-e kérdés a napirendhez?

A képviselő-testület tagjai részéről kérdés nem volt. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a HVB póttagjainak megválasztásáról szóló határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

84/2026. (III. 31.)
Helyi Választási Bizottság

póttagjainak megválasztása










H a t á r o z a t a

1.) Dunavecse Város Önkormányzata Képviselő-testülete megtárgyalta a „Javaslat a Helyi Választási Bizottság (HVB) póttagjainak megválasztására” című előterjesztést és a választási eljárásról szóló 2013. évi XXXVI. törvény 23. § (1) bekezdésében foglaltak szerint – a Helyi Választási Iroda vezetőjének indítványára tekintettel a Helyi Választási Bizottságba póttagként az alábbi állampolgárokat választja meg:
Póttagok: Dudáné Driszkó Adrienn Dunavecse, Fő út 187.


    Szűcs Zsuzsanna Dunavecse, Petőfi u. 64/A.
2.) A képviselő-testület felkéri Vörös Sándor polgármestert, hogy a megválasztott bizottsági póttagoktól az esküt vegye fel.
Határidő: azonnal
Felelős: Nagy Erzsébet jegyző

3.) Határozatról értesül: érintettek
                                       irattár
5.) Napirend

      Közterület elnevezése (MZ Precast Kft kérelme)

      Előterjesztő: Vörös Sándor polgármester

      Előterjesztésért felelős: Nagy Erzsébet jegyző

      Témafelelős: Aranyi János Gábor képviselő

      Tárgyalja: P.Ü.H.V. Bizottság

Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Aranyi János Gábor képviselő, a bizottság elnökhelyettese
Az MZ Precast Kft. ügyvezetője írásban kérelmezte a Dunavecse 0242/35 hrsz-ú út elnevezését Építők Útja-ra. A bizottság támogatja a kérést.

Vörös Sándor polgármester úr
Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

85/2026. (III. 31.)
Közterület elnevezése









H a t á r o z a t a

1./ Dunavecse Város Önkormányzata Képviselő-testülete úgy határoz, hogy a Dunavecse 0242/35 hrsz. alatt lévő „kivett/út” megnevezésű utat szándékában áll elnevezni.
2./ A képviselő-testület felkéri Nagy Erzsébet jegyzőt a további teendők ellátására.
3./ Ezen határozatról értesül:

- Nagy Erzsébet jegyző

- MZ Precast Kft.

6.) Napirend:
      Döntés árajánlatok beérkezéséről (játszótéri játékok)

      Előterjesztő: Vörös Sándor polgármester
      Előterjesztésért felelős: Vörös Sándor polgármester

      Témafelelős: Molnár Gyula képviselő

      Tárgyalja: P.Ü.H.V. Bizottság
Vörös Sándor polgármester úr

Felkérem a bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke

Beérkeztek a játszóvárra az árajánlatok. A bizottság a Hetes Gyártó Kereskedelmi és Szolgáltató Kft. ajánlatot javasolja elfogadni bruttó 15.005.050 Ft összegben.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

86/2026. (III. 31.)
Döntés árajánlatok beérkezéséről

(játszótéri játékok)










     H a t á r o z a t a

1./ Dunavecse Város Önkormányzata Képviselő-testülete úgy határoz, hogy a Dunavecse 820 hrsz. számon található üres területre, játszóvár építésére beérkezett árajánlatok alapján a HETES Gyártó Kereskedelmi és Szolgáltató Kft. ajánlatát fogadja el bruttó 15.005.050 Ft összegben.
2./ A képviselő-testület felkéri 

- Vörös Sándor polgármester urat a további teendők ellátására.

- Ginál Róbert gazdálkodási csoportvezetőt, hogy az 1. pontban szereplő összeget az önkormányzat költségvetésébe tervezze be.

3./ Ezen határozatról értesül:

- Vörös Sándor polgármester úr

- Ginál Róbert gazdálkodási csoportvezető

- HETES Gyártó Kereskedelmi és Szolgáltató Kft.

7.) Napirend:

      Konyhai eszközök díjtételének módosítása

      Előterjesztő: Vörös Sándor polgármester
      Előterjesztésért felelős: Nagyné Bajnok Erzsébet 

      Témafelelős: Molnár Gyula képviselő

      Tárgyalja: P.Ü.H.V. Bizottság

Vörös Sándor polgármester úr

Felkérem a bizottság elnökét, hogy ismertesse a javaslatukat. 

Molnár Gyula képviselő, a P.Ü.H.V. Bizottság elnöke

Az élelmezésvezető szeretné a konyhai terítékek használati díjának felülvizsgálatát és a tervezett díjat módosítását a határozati javaslat szerint. A bizottság javasolja elfogadni a határozati javaslatot.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a javaslattal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
87/2026. (III. 31.)
Konyhai eszközök díjtételének
módosítása









   H a t á r o z a t a













1./
Dunavecse Város Önkormányzata Képviselő-testület úgy határoz, hogy a Dr. Kolozs Gergely Tipegő Bölcsőde konyhájában 2026. április 1. napjától a külső rendezvényeken alkalmazott rezsiköltségeket és az önkormányzat tulajdonában lévő eszközök bruttó használati díját változatlan mértékkel az alábbiak szerint határozza meg: 

Ételkészítési díjak:

· köret


46,- forint/adag

· leves


92,- forint/adag
· sültek + köret

138,- forint/adag

· pörkölt + köret

115,- forint/adag

· tepsis ételek

első tepsi 4.600, - forint, minden további 2.300, - forint

Terítékek használati díja:

· lapostányér


50,- forint/db

· mélytányér


50,- forint/db

· kistányér


30,- forint/db

· evőeszköz


40,- forint/garnitúra

· pohár

             30,- forint/db

· kancsó



100,- forint/db

· kávés csésze+alj és kiskanál
60,- forint/db

· tálak, merőkanállal


120,- forint/db

· egyéb tartozékok


50,- forint/db (kenyereskosár, szalvéta tartó)

· só, bors szóró tartóval

120,- forint/db

· melegen tartó ételszállító

500,- forint/db
· zsúrkocsi



400,- forint/db
· asztal szoknya terítővel

2.000.- forint/garnitúra

· terítő



400,- forint/db

· badella tetővel


300,- forint/db

· melegen tartó badella fedővel, 

lábakkal, pasztilla nélkül

1.000,- forint/garnitúra

Határidő: 2026. április 1.
Felelős:  Liptai-Kölesdi Ágnes bölcsődevezető

2./ A határozatról értesülnek:

- Vörös Sándor polgármester

- Liptai-Kölesdi Ágnes bölcsődevezető

- Ginál Róbert gazdálkodási csoportvezető

- Nagyné Bajnok Erzsébet konyhavezető
8.) Napirend:

       Dunavecse 1399/16 hrsz ingatlannal kapcsolatos döntés

       Előterjesztő: Vörös Sándor polgármester

       Előterjesztésért felelős: Vörös Sándor polgármester

       Témafelelős: Aranyi János Gábor képviselő
       Tárgyalja: P.Ü.H.V. Bizottság

Vörös Sándor polgármester úr

Megnéztük a besorolását és lakóövezetben van. Ahhoz földmérő kell, hogy a telkekhez a kicsapott rész hozzávásárolhat, a maradék telek pedig eladható lakóövezeti telekként. Abban tudunk dönteni, hogy egyetértünk a Cédrus utca vonatkozásában tett javaslattal, az önkormányzati telek felosztására földmérő által tett javaslatot újra tárgyaljuk és utána döntünk az értékesítésről. Felkérem a napirend témafelelősét, hogy mondja el a bizottság javaslatát.

Aranyi János Gábor képviselő, a bizottság elnökhelyettese

Én még futnék egy kört a mostani használókkal, hátha megveszik a területeket. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a javaslattal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
88/2026. (III. 31.)
Dunavecse 1399/16 hrsz ingatlannal kapcsolatos döntés
                                                                                                                  H a t á r o z a t a

1./ Dunavecse Város Önkormányzata Képviselő-testülete megtárgyalta a Dunavecse 1399/16 hrsz-ú ingatlannal kapcsolatos előterjesztést és úgy határoz, hogy felkéri Vörös Sándor polgármestert, hogy bízzon meg egy földmérőt változási vázrajz elkészítésére úgy, hogy:

- a Cédrus utca megmaradjon a jelenlegi szélességében. 

- A Cédrus utca által elfoglalt plusz terület elcserélhető legyen a Haslinger Kft. által megvásárolni kívánt területből.
- Az ingatlannal telekszomszédos lakóházak tulajdonosai megvásárolhassák az ingatlanból jelenleg használt területrészt.

Határidő: 2026. május 30.
Felelős: Vörös Sándor polgármester

2./ Ezen határozatról értesül:

- Vörös Sándor polgármester
9.) Napirend:

      Döntés óvodai támogatás elfogadásáról

      Előterjesztő: Vörös Sándor polgármester
      Előterjesztésért felelős: Vörös Sándor polgármester

      Témafelelős: Molnár Gyula képviselő

      Tárgyalja: P.Ü.H.V. Bizottság

Vörös Sándor polgármester úr

Két dologról kell dönteni, egy a jótékonysági bál bevételéből bútorvásárlásról, a másik pedig a Schneider Electric gyártól felajánlott ajándékok elfogadása. Felkérem a napirend témafelelősét, hogy ismertesse a javaslatukat. 

Molnár Gyula képviselő, a P.Ü.H.V. Bizottság elnöke

A Százszorszép Óvoda is részt vett az országos Happy Hét kihívásban, melynek célja a vízfogyasztás népszerűsítése. Ehhez a programhoz csatlakozott a Schneider Electric is. Az óvodai programokon a Schneider Electric három munkatársa, mint Fenntarthatósági nagykövetek vettek részt. A gyártól ez alkalomból ajándékokat is kaptak 1000 Ft/fő értékben. Az intézményvezető kéri, hogy az ajándékokat elfogadhassák, mint adományt. A bizottság továbbá javasolja a jótékonysági bál bevételéből felajánlott 1.020.000 Ft összegű bútorok  elfogadását.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslattal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
89/2026. (III. 31.)
Adomány elfogadása











(Százszorszép Óvoda)









H a t á r o z a t a












1./ Dunavecse Város Önkormányzata Képviselő-testület úgy határoz, hogy hozzájárul a Schneider Electric Kft. által a Százszorszép Óvoda részére felajánlott adomány - 1000 Ft/fő értékű ajándék – elfogadásához.

2./ A képviselő-testület továbbá úgy határoz, hogy hozzájárul a Szülői Munkaközösség a Százszorszép Óvoda javára rendezett jótékonysági bál bevételéből – 1.020.000 Ft – vásárolt bútorok elfogadásához.

3./ Ezen határozatról értesül:

- Vörös Sándor polgármester

- Gugyella Mariann óvodaigazgató

- Ginál Róbert gazdálkodási csoportvezető
10.) Napirend:

         Gördülő fejlesztési terv véleményezésének kérése

         Előterjesztő: Vörös Sándor polgármester
         Előterjesztésért felelős: Vörös Sándor polgármester

         Témafelelős: Molnár Gyula képviselő

         Tárgyalja: P.Ü.H.V. Bizottság

Vörös Sándor polgármester úr

Felkérem a napirend témafelelősét, hogy ismertesse a javaslatukat. 

Molnár Gyula képviselő, a P.Ü.H.V. Bizottság elnöke

A társaság elkészítette a közműves ívóvízellátás és a közműves szennyvízelvezetés és tisztítás 2026-2035. időszakra vonatkozó gördülő fejlesztési tervét. A víziközmű-szolgáltatásról szóló törvény szerint a Bácsvíz Zrt. nyújtja be engedélyezésre a gördülő fejlesztési terveket a Magyar Energetikai és Közmű-szabályozási Hivatal részére. Szeptemberben elfogadtuk a kiegészítést, amely a napelemes erőmű, energiatároló és villamosenergia tároló létesítésére szólt. A bizottság javasolja a fejlesztési terv elfogadását. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslattal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
90/2026. (III. 31.)
Gördülő Fejlesztési terv véleményezésének kérése









H a t á r o z a t a
1./ Dunavecse Város Önkormányzata Képviselő-testülete úgy határoz, hogy a közműves ívóvízellátás és a közműves szennyvízelvezetés és tisztítás 2026-2035. időszakra vonatkozó gördülő fejlesztési tervét elfogadja.
2./ A közműves ívóvízellátás és a közműves szennyvízelvezetés és tisztítás 2026-2035. időszakra vonatkozó gördülő fejlesztési terve e határozat elidegeníthetetlen részét képezi.
3./ Ezen határozatról értesül:

- Vörös Sándor polgármester
- Bácsvíz Zrt. Kecskemét

11.) Napirend:

        Intézmények belső ellenőrzési tervének elfogadása

       Előterjesztő: Vörös Sándor polgármester
       Előterjesztésért felelős: Vörös Sándor polgármester

       Témafelelős: Molnár Gyula képviselő

       Tárgyalja: P.Ü.H.V. Bizottság

Vörös Sándor polgármester úr

Felkérem a napirend témafelelősét, hogy ismertesse a javaslatukat. 

Molnár Gyula képviselő, a P.Ü.H.V. Bizottság elnöke

Dunavecse Város Önkormányzata és intézményei Százszorszép Óvoda, Vikár Béla Könyvtár, Vikár Béla Művelődési Ház, Dr. Kolozs Gergely Tipegő Bölcsőde, Dr. Kolozs Gergely Kistérségi Egészségügyi Centrum, Dunavecsei Polgármesteri Hivatal éves ellenőrzési kötelezettségét az Államháztartásról szóló 2011. évi CXCV. tv. (Áht.) írja elő. Az Áht 70. § (1) bekezdése értelmében a belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni, emellett köteles a belső ellenőrzés működéséhez szükséges forrásokat biztosítani. Az éves ellenőrzési terv elkészítésére vonatkozó szabályokat a költségvetési szervek belső kontrollrendszeréről és belső ellenőrzésről szóló 370/2011. (XII. 31.) Korm. rendelet (Bkr.) tartalmazza. A belső ellenőrzési vezető (a költségvetési szerv belső ellenőrzési egységének vezetője, ha a költségvetési szervnél egy fő látja el a belső ellenőrzést, akkor a belső ellenőrzést ellátó személy) feladata, hogy Stratégiai ellenőrzési tervet és kockázatelemzés alapján éves Ellenőrzési tervet készítsen, a tervnek a kockázatelemzés alapján felállított prioritásokon és a belső ellenőrzés rendelkezésére álló erőforrásokon kell alapulnia. A belső ellenőrzési tevékenység ellátásához kapcsolódó normatívát a költségvetési törvényjavaslat nem tartalmazza, így a feladat ellátásáról az önkormányzat csak a szűkösen rendelkezésére álló szabad forrásai terhére tudja megvalósítani. A jogszabály a belső ellenőrzés kötelezettségét írja elő mennyiségi megkötés nélkül, így egy ellenőrzés kiválasztásával és az előírt tartaléknapok biztosításával megfelelünk az előírásoknak. Az ellenőrzések javasolt témáit előterjesztésemben felsoroltam, a fentiek figyelembevételével szíveskedjenek a 2026. év során ellenőrizendő témát vagy témákat megjelölni, az Ellenőrzési terv a választott témák figyelembevételével ezt követően kerül feltöltésre. A Ber. 32. §. (4) bekezdése alapján az éves ellenőrzési tervet a testületnek a vizsgálat évét megelőző év december 31-ig kell jóváhagynia.

A folyamatos éves ellenőrzések már sok témakört lefedtek az elmúlt években, a 2026. évre aktuális lenne az előirányzat módosítások vizsgálatát kérni, mivel a folyamatban lévő kincstári ellenőrzés kapcsán jó lenne a belső ellenőr felügyeletével felülvizsgálni a korábbi gyakorlatot. A bizottság javasolja a határozati javaslat elfogadását, melyben szintén a 40. téma kerülne elfogadásra.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslattal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
91/2026. (III. 31.)
Javaslat az önkormányzat intézményei

2026. évre vonatkozó belső

ellenőrzésére











      H a t á r o z a t a

I./ Dunavecse Város Önkormányzat Képviselő-testülete úgy határoz, hogy az Önkormányzat intézményeiben - Százszorszép Óvoda, Vikár Béla Könyvtár, Vikár Béla Művelődési Ház, dr. Kolozs Gergely Tipegő Bölcsőde, dr. Kolozs Gergely Kistérségi Egészségügyi Centrum és a Dunavecsei Polgármesteri Hivatal - 2026. évi belső ellenőrzésre 40. A költségvetési előirányzatok módosításának, átvezetéseinek ellenőrzése témát választja. 
2./ A képviselő-testület felkéri 

Ginál Róbert gazdálkodási csoportvezetőt, hogy a témára az intézmények vonatkozásában három árajánlatot kérjen be, a belső ellenőrzés összegét a költségvetésbe tervezze be,

 - Vörös Sándor polgármester urat a legkedvezőbb árajánlatot adóval kösse meg a szerződést.  

Határidő: 2026. június

Felelős: Ginál Róbert gazdálkodási csoportvezető   

3./ Ezen határozatról értesül:

      -  Vörös Sándor polgármester úr

· Ginál Róbert gazdálkodási csoportvezető

· Nagy Erzsébet jegyző
· Gugyella Mariann óvodaigazgató

· Aranyi Ágota igazgató

· Horváth-Gallai Eszter igazgató

· Liptai-Kölesdi Ágnes bölcsődevezető

· dr. Pándi Ottó intézményvezető
12.) Napirend:

        Szakrendelő alapító okiratának módosítása

        Előterjesztő: Nagy Erzsébet jegyző

        Előterjesztésért felelős: Nagy Erzsébet jegyző

        Témafelelős: Molnár Gyula képviselő

        Tárgyalja: P.Ü.H.V. Bizottság

Vörös Sándor polgármester úr

Felkérem a napirend témafelelősét, hogy ismertesse a javaslatukat. 

Molnár Gyula képviselő, a P.Ü.H.V. Bizottság elnöke

A Szakrendelő alapító okiratának módosítása szükséges, mivel a házi gyermekorvos helyettesítésére a Szakrendelő köt megbízási szerződést a gyermekorvosokkal, és Szakrendelőnek kell működési engedély szerezni.

Az alábbi kormányzati funkcióval szükséges az alapító okiratot kiegészíteni: 072111 Háziorvosi alapellátás. Az alapító okirat elfogadására az államháztartásról szóló 2011. évi CXCV. törvény 8/A § (2) bekezdés és 11. § (7) bekezdés, valamint a 111. § (26) bekezdés értelmében a Magyar Államkincstár honlapján közzétett formanyomtatványok (okirat minták) alapján kell, hogy sor kerüljön. A bizottság javasolja elfogadni a szakrendelő alapító okiratának módosítását a határozati javaslat szerint.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslattal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
92/2026. (III. 31.) normatív
A Dr. Kolozs Gergely Kistérségi Egészségügyi

Centrum alapító okiratának módosítása










H a t á r o z a t a

Dunavecse Város Önkormányzat Képviselő-testülete (továbbiakban Képviselő-testület) megtárgyalta a „Javaslat a Dr. Kolozs Gergely Kistérségi Egészségügyi Centrum alapító okiratának módosítására” című előterjesztését és a következő határozatot hozza:

1./
A Képviselő-testület úgy határoz, hogy a Dunavecse Város Önkormányzat Dr. Kolozs Gergely Kistérségi Egészségügyi Centrum alapító okiratát módosító okiratot, valamint az egységes szerkezetű alapító okiratot e határozat melléklete szerinti tartalommal elfogadja.

2./
A képviselő-testület felkéri


a) Vörös Sándor polgármestert a módosító okirat elektronikus aláírására. 


b) a jegyzőt az alapító okiraton a törvény előírásainak megfelelő alaki és tartalmi változtatásokat hajtsa végre, s egyben felkéri annak a Magyar Államkincstár felé történő elektronikus továbbítására. 

Határidő: azonnal

Felelős: 

·  Vörös Sándor polgármester

·  Nagy Erzsébet jegyző

3./ Ezen határozatról értesülnek: 

· Magyar Államkincstár Bács-Kiskun Vármegyei Igazgatóság 


Kecskemét, Szabadság tér 1.

· Vörös Sándor polgármester

· Nagy Erzsébet jegyző

· Ginál Róbert gazdálkodási csoportvezető

· Dr. Pándi Ottó Géza intézményvezető

13.) Napirend:

       Takarékszövetkezettel kapcsolatos döntés

        Előterjesztő: Vörös Sándor polgármester

        Előterjesztésért felelős: Vörös Sándor polgármester
        Témafelelős: Molnár Gyula képviselő

        Tárgyalja: P.Ü.H.V. Bizottság
Vörös Sándor polgármester úr

Felkérem a napirend témafelelősét, hogy ismertesse a javaslatukat. 

Molnár Gyula képviselő, a P.Ü.H.V. Bizottság elnöke

Olyan javaslatot fogalmazott meg a bizottság, hogy kezdjük el a felújítást azzal, hogy a tető állapotát szakemberrel méressük fel, a szigetelést csináltassuk meg, a tetőteret a folyósók méretét csökkentve kezdődjön el.
Vörös Sándor polgármester úr

Fogalmazzunk úgy, hogy a tetőtérbe szálláshely céljából szobákat alakítunk ki. Továbbá a tetőt szakemberrel megnézetjük, javításához műszaki tartalmat kérünk. 
Aranyi János Gábor képviselő úr

A fűtéssel kapcsolatban nem kell meghatároznunk valamit?
Vörös Sándor polgármester úr

Aki a becslést adta azt mondta, ha hőszivattyúban gondolkodunk, akkor terveztetni kell villanybekötéssel együtt. Azt látnám jónak, hogy megnézzük, hogy az alaprajzot hogy lehetne optimalizálni azok alapján, amit elmondtatok. A gépészeti tervezést viszont meg kellene rendelni.

Megkérdezem a képviselő-testület tagjaitól, hogy ki ért egyet azzal, hogy a régi takarékszövekezet épületének tetőterében szálláshelyet alakítsunk ki, a tetőt szakemberrel nézessük meg a javításához műszaki tartalmat és árajánlatot kérjünk be?
93/2026. (III. 31.)
Takarékszövetkezet épületével

kapcsolatos döntés





















      H a t á r o z a t a

1./ Dunavecse Város Önkormányzat Képviselő-testülete úgy határoz, hogy az önkormányzat tulajdonában álló, Dunavecse 685 hrsz-ú ingatlan tetőterében szálláshelyet alakít ki. 

2./ A képviselő-testület továbbá úgy határoz, hogy a tetőszerkezet megvizsgálása – műszaki tartalom elkészülte után megrendeli a szükséges javítási munkálatokat.

3./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető

Vörös Sándor polgármester úr

A következő testületi ülésre a zártkertek művelési alóli kivételét napirendre tűzzük.
A képviselő-testület egyhangúan, ellenszavazat nélkül egyetértett a javaslattal. 
Polgármester úr tájékoztatja a képviselő-testületet és a jelenlévőket, hogy a következő testületi ülés 2026. április 28-án lesz.

A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 15,40 perckor bezárta.
Kmft.

Vörös Sándor 






Nagy Erzsébet

            polgármester




                               jegyző




Hitelesítem:  ………………………….

